**บทที่ 3**

**วิธีการดำเนินการวิจัย**

การวิจัยเรื่อง วิถีชีวิตตามปรัชญาเศรษฐกิจพอเพียงของชุมชนบ้านจอมนาง ตำบลจุมพล อำเภอโพนพิสัย จังหวัดหนองคาย ผู้วิจัยดำเนินการตามขั้นตอน และวิธีการดำเนินการ ดังนี้

1. ประชากรและกลุ่มตัวอย่าง

2. เครื่องมือที่ใช้ในการวิจัย

3. การเก็บรวบรวมข้อมูล

4. การจัดกระทำข้อมูลและการวิเคราะห์ข้อมูล

5. สถิติที่ใช้ในการวิเคราะห์ข้อมูล

**3.1 ประชากรและกลุ่มตัวอย่าง**

**3.1.1 ประชากร (Population)** ประชากรในการวิจัย ได้แก่ ประชาชนในชุมชนบ้านจอมนางที่มีอายุตั้งแต่ 18 ปีขึ้นไป จำนวน 525 คน (ข้อมูลความจำเป็นพื้นฐาน อำเภอโพนพิสัย จังหวัดหนองคาย, 2555)

**3.1.2 กลุ่มตัวอย่าง (Sample)** กลุ่มตัวอย่างที่ใช้ในการวิจัย คือ ประชาชนในชุมชนบ้านจอมนางที่มีอายุตั้งแต่ 18 ปีขึ้นไป โดยกำหนดกลุ่มตัวอย่างตามขั้นตอน ดังนี้

**ขั้นตอนที่ 1** การกำหนดขนาดของกลุ่มตัวอย่างโดยใช้สูตรของ (Yamane, 1973, p. 727) ดังนี้

สูตร   *(3 - 1)*

จากสูตร n แทน ขนาดของกลุ่มตัวอย่าง

N แทน จำนวนประชากร

e แทน ความคลาดเคลื่อนที่ยอมให้เกิดขึ้นสำหรับการวิจัยในครั้งนี้กำหนดให้ไม่เกิน .05 แทนค่าในสูตร ได้ดังนี้

แทนค่า 







จากการคำนวณสูตรของ Yamane คำนวณได้ 227.27 คน ดังนั้น ผู้วิจัยจึงกำหนดขนาดของกลุ่มตัวอย่างที่ใช้ในการวิจัยครั้งนี้ เท่ากับ 228 คน

**ขั้นตอนที่ 2** การสุ่มอย่างง่าย (Simple Random Sampling) ด้วยการจับสลาก

ผู้วิจัยได้จำนวนกลุ่มตัวอย่าง โดยใช้จำนวนประชาชนในชุมชนบ้านจอมนาง ผู้วิจัยทำการคัดเลือกกลุ่มตัวอย่างด้วยวิธีสุ่มอย่างง่าย (Simple Random Sampling) โดยการจับสลาก เพื่อเก็บข้อมูลจนครบ 228 คน วิธีการ คือ ทำกล่องจับสลากทั้งหมด จำนวน 1 กล่อง พร้อมเขียนชื่อประชาชน จากนั้นทำสลากด้วยการเขียนเลขที่ตามบัญชีรายชื่อในชุมชนให้ครบตามจำนวน แล้วดำเนินการหยิบสลากทีละใบพร้อมบันทึก นำไปเปรียบเทียบว่าเลขที่สลากดังกล่าวตรงกับอันดับบุคคลที่เท่าไหร่ของบัญชีรายชื่อ การดำเนินการนั้น หลังจากหยิบทุกครั้งให้นำสลากที่หยิบได้ใส่ลงกล่องคืน เพื่อให้ทุกเลขที่รายชื่อมีโอกาสได้ถูกเลือกเท่า ๆ กัน หากได้รายชื่อเดิมให้จับสลากใหม่

**3.2 เครื่องมือที่ใช้ในการวิจัย**

**3.2.1 ลักษณะเครื่องมือ**

ในการศึกษาครั้งนี้ เครื่องมือที่ใช้ในการเก็บข้อมูล คือ แบบสอบถาม ที่ผู้วิจัยสร้างขึ้นจากการทบทวนวรรณกรรมที่เกี่ยวข้อง โดยข้อคำถามได้ครอบคลุมถึงวัตถุประสงค์ที่ต้องการศึกษา โดยแบ่งออกเป็น 3 ตอน ดังนี้

**ตอนที่ 1** แบบสอบถามข้อมูลพื้นฐานทั่วไป ของผู้ตอบแบบสอบถาม จำนวน 5 ข้อ ได้แก่ เพศ, อายุ, การศึกษา, อาชีพ และรายได้ เป็นคำถามลักษณะปลายเปิด

**ตอนที่ 2** แบบสอบถาม วิถีชีวิตตามปรัชญาเศรษฐกิจพอเพียงของชุมชนบ้านจอมนาง ตำบลจุมพล อำเภอโพนพิสัย จังหวัดหนองคาย จำนวน 5 ด้าน คือ หลักความพอประมาณ หลักความมีเหตุผล การมีภูมิคุ้มกัน หลักความรู้ และหลักความมีคุณธรรม

**ตอนที่ 3** ข้อเสนอแนะ เกี่ยวกับวิถีชีวิตตามปรัชญาเศรษฐกิจพอเพียงของชุมชน บ้านจอมนาง ตำบลจุมพล อำเภอโพนพิสัย จังหวัดหนองคาย

**3.3 การสร้างเครื่องมือวิจัย และการหาคุณภาพเครื่องมือ**

3.3.1 ศึกษาเอกสาร ตำรา หลักเกณฑ์ ผลงานวิจัย และงานวิจัยเกี่ยวข้อง

3.3.2 กำหนดขอบเขต และเนื้อหาในการตั้งคำถาม

3.3.3 นำร่างแบบสอบถามเสนอที่ปรึกษาวิทยานิพนธ์ เพื่อตรวจสอบ แก้ไข และเสนอแนะปรับปรุง เพื่อความถูกต้องของแบบสอบถาม

3.3.3.1 นำแบบสอบถามที่ปรับปรุงแล้ว เสนอผู้เชี่ยวชาญให้พิจารณา และทำการตรวจสอบความเที่ยงตรงของเนื้อหา ภาษา การวัดและประเมินผล และพิจารณาความสอดคล้องระหว่างข้อคำถามกับวัตถุประสงค์ โดยวิธีหาดัชนีความสอดคล้อง (Index of Item Objective Congruence หรือ IOC) จากผู้เชี่ยวชาญทั้ง 3 ท่าน ประกอบด้วย

1) พันจ่าโท ธงชาติ ทองลิ่มสุด ตำแหน่ง ปลัดองค์การบริหารส่วนตำบลจุมพล อำเภอโพนพิสัย จังหวัดหนองคาย วุฒิการศึกษา ศิลปศาสตรมหาบัณฑิต (ศศ.ม.) สาขาวิชารัฐศาสตร์ เป็นผู้เชี่ยวชาญ ด้านเนื้อหา

2) นายสะอาด รอดคง ตำแหน่งครู คศ. 3 วิทยาลัยเทคนิคหนองคาย วุฒิการศึกษามหาบัณฑิต (กศ.ม.) วิชาเอกภาษาไทย เป็นผู้เชี่ยวชาญ ด้านภาษา

3) นางพัชราภรณ์ ป้องคำสิงห์ ตำแหน่ง ครูวิทยฐานะชำนาญการ โรงเรียนอนุบาลศรีเชียงใหม่ จังหวัดหนองคาย สำนักงานเขตพื้นที่การศึกษาหนองคายเขต 1 วุฒิการศึกษา การศึกษามหาบัณฑิต (กศ.ม.) สาขาวิชาการวิจัยการศึกษา เป็นผู้เชี่ยวชาญ ด้านสถิติการวัดผลและประเมินผล

3.3.3.2 นำแบบสอบถามมาทำการปรับปรุงแก้ไขตามคำแนะนำของผู้เชี่ยวชาญ 3 ท่าน จากนั้นนำเสนออาจารย์ที่ปรึกษาวิทยานิพนธ์

3.3.3.3 นำแบบสอบถามที่ปรับปรุงตามคำแนะนำของผู้เชี่ยวชาญ 3 ท่าน ที่ผ่านการแก้ไขเรียบร้อยแล้ว ไปทดสอบ (Try Out) กับประชาชนที่ไม่ใช่กลุ่มตัวอย่าง จำนวน 30 คน แล้วนำมาหาค่าอำนาจจำแนกรายข้อด้วยวิธีหา (Corrected - Item Total Correlation) และหาค่าความเชื่อมั่นด้วยวิธีสัมประสิทธิ์อัลฟา (Alpha Coefficient) ของครอนบาค (Cronbach) ได้ค่าอำนาจจำแนกรายข้อ ระหว่าง .22 ถึง .88 และมีค่าความเชื่อมั่นทั้งฉบับเท่ากับ .89

3.3.3.4 ทำการตรวจสอบคุณภาพของแบบสอบถาม หาค่าความเชื่อมั่นของแบบสอบถามทั้งฉบับ โดยหาค่าอำนาจจำแนก โดยการหาค่าสัมประสิทธิ์สัมพันธ์อย่างง่ายระหว่างรายข้อกับรวมทุกข้อ (Item - Total Correlation) ได้ค่าระหว่าง และการหาค่าความเชื่อมั่นของแบบสอบถาม (Reliability) โดยการหาค่าสัมประสิทธิ์ แอลฟาตามวิธีของครอนบาค (Cronbach)

3.3.3.5 นำประเด็นคำถามเสนอคณะกรรมการที่ปรึกษาวิทยานิพนธ์ เพื่อพิจารณาปรับปรุงแก้ไข และให้ข้อเสนอแนะ

3.3.3.6 ผู้วิจัยนำแบบสอบถามไปเก็บรวบรวมข้อมูล

**3.4 การเก็บรวบรวมข้อมูล**

เพื่อให้ได้ข้อมูลครบถ้วนทุกด้าน ผู้วิจัยได้ดำเนินการตามขั้นตอน ดังนี้

3.4.1 นำหนังสือจากคณะรัฐศาสตร์และรัฐประศาสนศาสตร์ มหาวิทยาลัยราชภัฎมหาสารคาม ถึงนายกองค์การบริหารส่วนตำบลจุมพล อำเภอโพนพิสัย จังหวัดหนองคาย เพื่อประสานข้อมูล การเก็บข้อมูล

3.4.2 นำหนังสือขอความร่วมมือในการตอบแบบสอบถาม ไปยังประชาชนที่เป็นกลุ่มตัวอย่างที่ใช้ในการวิจัย

3.4.3 ให้มีผู้ช่วยผู้วิจัยในการเก็บรวบรวมแบบสอบถามกลับคืนผู้วิจัย

3.4.4 เก็บข้อมูลเพิ่มเติมด้วยตนเอง

**3.5 การวิเคราะห์ข้อมูล**

ผู้วิจัย นำผลที่ได้จากแบบสอบถามทั้งหมด 276 ชุด มาตรวจสอบความถูกต้องแล้วนำมาวิเคราะห์ผลโดยใช้โปรแกรมคอมพิวเตอร์ทั้ง 3 ตอน มีรายละเอียด ดังนี้

3.5.1 การวิเคราะห์ข้อมูลทั่วไปเกี่ยวกับผู้ตอบแบบสอบถาม ประกอบด้วย เพศ, อายุ, การศึกษา, อาชีพ และรายได้ โดยใช้การหาค่าความถี่ (Frequency) และค่าร้อยละ (Percentage) 3.5.2 การวิเคราะห์ข้อมูลเกี่ยวกับระดับวิถีชีวิตตามปรัชญาเศรษฐกิจพอเพียงของชุมชนบ้านจอมนาง ตำบลจุมพล อำเภอโพนพิสัย จังหวัดหนองคาย สถิติที่ใช้ คือ ค่าเฉลี่ย () และส่วนเบี่ยงเบนมาตรฐาน (S.D.) โดยกำหนดให้คะแนนคำตอบของแบบสอบถาม ดังนี้

(บุญชม ศรีสะอาด, 2545, น. 99 - 100)

เป็นประจำ กำหนดให้ 5 คะแนน

บ่อยครั้ง กำหนดให้ 4 คะแนน

บางครั้ง กำหนดให้ 3 คะแนน

นาน ๆ ครั้ง กำหนดให้ 2 คะแนน

ไม่เคย กำหนดให้ 1 คะแนน

แล้วหาค่าเฉลี่ยของคะแนนความคิดเห็น โดยใช้เกณฑ์ในการแปลผลค่าเฉลี่ย ดังนี้ (บุญชม ศรีสะอาด, 2545, น, 118)

4.51 - 5.00 หมายถึง วิถีชีวิตตามปรัชญาเศรษฐกิจพอเพียงของชุมชนบ้านจอมนาง ตำบลจุมพล อำเภอโพนพิสัย จังหวัดหนองคาย อยู่ในระดับมากที่สุด

3.51 - 4.50 หมายถึง วิถีชีวิตตามปรัชญาเศรษฐกิจพอเพียงของชุมชนบ้านจอมนาง ตำบลจุมพล อำเภอโพนพิสัย จังหวัดหนองคาย อยู่ในระดับมาก

2.51 - 3.50 หมายถึง วิถีชีวิตตามปรัชญาเศรษฐกิจพอเพียงของชุมชนบ้านจอมนาง ตำบลจุมพล อำเภอโพนพิสัย จังหวัดหนองคาย อยู่ในระดับปานกลาง

1.51 -2.50 หมายถึง วิถีชีวิตตามปรัชญาเศรษฐกิจพอเพียงของชุมชนบ้านจอมนาง ตำบลจุมพล อำเภอโพนพิสัย จังหวัดหนองคาย อยู่ในระดับน้อย

1.00 - 1.50 หมายถึง วิถีชีวิตตามปรัชญาเศรษฐกิจพอเพียงของชุมชนบ้านจอมนาง ตำบลจุมพล อำเภอโพนพิสัย จังหวัดหนองคาย อยู่ในระดับน้อยที่สุด

3.5.3 เปรียบเทียบวิถีชีวิตตามปรัชญาเศรษฐกิจพอเพียงของชุมชนบ้านจอมนาง ตำบลจุมพล อำเภอโพนพิสัย จังหวัดหนองคาย จำแนกตามเพศ โดยใช้การทดสอบค่าที (t - test) ส่วนจำแนกตามอายุ, การศึกษา, อาชีพ และรายได้ ใช้การวิเคราะห์ความแปรปรวนทางเดียว (One - Way ANOVA) เมื่อพบความแตกต่างทำการเปรียบเทียบรายคู่ โดยใช้วิธี LSD.

3.5.4 การวิเคราะห์ข้อเสนอแนะเกี่ยวกับวิถีชีวิตตามปรัชญาเศรษฐกิจพอเพียงของชุมชนบ้านจอมนาง ตำบลจุมพล อำเภอโพนพิสัย จังหวัดหนองคาย ผู้วิจัยนำมาวิเคราะห์เนื้อหา (Content Analysis) สรุปประเด็นแจกแจงความถี่ และนำเสนอ โดยการพรรณนาความ

**3.6 สถิติที่ใช้ในการวิเคราะห์ข้อมูล**

3.6.1 สถิติที่ใช้ในการวิเคราะห์ข้อมูลทั่วไป ผู้วิจัยใช้สถิติ คือ การแจกแจงความถี่ (Frequency) และร้อยละ (Percentage)

3.6.2 สถิติที่ใช้ในการวิเคราะห์ระดับวิถีชีวิตตามปรัชญาเศรษฐกิจพอเพียง สถิติที่ใช้ในการวิเคราะห์ได้แก่ ค่าเฉลี่ย () และส่วนเบี่ยงเบนมาตรฐาน (Standard Deviation)

3.6.3 สถิติที่ใช้ในการวิเคราะห์เปรียบเทียบวิถีชีวิตตามปรัชญาเศรษฐกิจพอเพียงของชุมชนบ้านจอมนาง ตำบลจุมพล อำเภอโพนพิสัย จังหวัดหนองคาย จำแนกตาม เพศ, อายุ, การศึกษา, อาชีพ และรายได้ โดยใช้สถิติ t - test (Independent Sample) และ F - test (One Way ANOVA) 3.6.4 การวิเคราะห์ข้อเสนอแนะเกี่ยวกับวิถีชีวิตตามปรัชญาเศรษฐกิจพอเพียงของชุมชนบ้านจอมนาง ตำบลจุมพล อำเภอโพนพิสัย จังหวัดหนองคาย ใช้วิธีการวิเคราะห์เนื้อหา (Content Analysis) แล้วนำเสนอในเชิงพรรณนาความด้วยการแจกแจงความถี่